钦定古今图书集成/明伦汇编/氏族典/第438卷 > 《廖用贤尚友录》 > 夏达才
## 钦定古今图书集成/明伦汇编/氏族典/第438卷 > 《廖用贤尚友录》 > 夏达才

按《万姓统谱》：达才字行可，休宁人。幼聪敏嗜学，师乡
先生宋士嘉、曹提干，每夜读书，残灯达曙，邻父老嗟
异曰：“是儿苦学如此。”丙午中浙省第一。明年上春官，
不利而归。自是无意进取，授徒于家，以圣贤之学为
本，四方从学者众。所著有《图南课》《兰畹斐作》。子弘毅，
亦能文，有《放翁集》。